Krisdayanti

Kris Dayanti (segghut èserrat kalabân tolèsan Krisdayanti otâbâ èsingkat kalabân KD; èlahèraghi 24 Maret 1975) èngghi panèka sorang penyanyè, ḍiva pop, pemerran, tor politikus Inḍonèsia. Salèrana èparajâ è kotta kennengenna lahèr sabellun ngallè ka Jakarta è taon 1984. Salèrana arekkam laghu kalabân tèma na'kana' Mègaloman è bâkto aomor sanga' taon. Nalèkana aomor 12 taon, Kris Dayanti makalowar album sè lu-ghâllu. Biasa bhâi, namong gagal è pasaraghi. Salèrana pas arintis karèr kalabân noro' samacemma lomba anyanyè. Èmolaè ḍâri kamennangan è fèstival Asia Bhâghus è Jeppang taon 1992, nyama Kris Dayanti èkennal è inḍustri musik. Salèrana pas agabung sareng Warner Music Inḍonèsia tor makalowar album profèsional sè lu-ghâllu ajuḍul Karebbhâ (1995).Dyah Mulyaningtyas. "Perjalanan Karier Krisdayanti, dari Diva hingga Jadi Anggota DPR RI". Liputan 6. Aksès 2025-12-31.

Kris Dayanti terros sukses kritikal sareng komèrsial è Inḍonèsia lèbât pan-saponapan album sè èpakalowar molaè ḍâri pertengnga'an taon 1990-an. Saampona sukses kalabâ singgel "Ngètong Arè" è Malysia è taon 1998, Kros Dayanti noro' èkennal è Asia Mor Lao'. Karèrrâ sè palèng tèngghi ètandhâi kalabân suksessâ konsèr tunggal lu-ghâlluna. Konsèr KD, è taon 2001, sè ngateraghi salèrana ka gellar Ḍiva Pop Inḍonèsia. Laghu-laghu sè bânnya' èkennal tor segghut mabâḍâ konsèr madhâddhiyaghi salèrana dhâddhi penyanyè sè larang è jhâman taon 2000-ân. Sampè' majalah bisnis Swa nolès bâjârna Kris Dayanti è ḍâlem sataon lebbi bânynya' ètèmbhâng dhâddhi Prèsiḍèn Inḍonèsia.

Kris Dayanti akabin sareng musisi Anang Hermansyah è taon 1996. Album ḍuèt lu-ghâlluna Kris Dayanti asareng Anang èngghi panèka Cinta (1996) èghâbây kaangghut biaya akabinna kaḍuwâna. Album kasebbhut suksès rajâ è pasaran tor madhâddhiyaghi kaḍuwâna pasangan ḍuèt palèng paju è Inḍonèsia. Saamponna ajhâlânè kaoḍi'ân lakè binè saamponna akabin selama 13 taon tor ampon aḍuèt bellu' album, Kris Dayanti apèsa kalabân Anang è taon 2009. Salèrana pas akabin sareng Raul Lemos, sorang pengusaha Tèmor Lestè, è taon 2011.Azizah Pamugarwati dan Andi Muttya Keteng Pangerang. "Profil Krisdayanti, Sang Diva yang Jadi Politikus". Kompas. 2020-02-07. Aksès 2025-12-31.  Salaèn akarèr è ḍâlem inḍustri hiburan, Kris Dayanti jhughân toron ka politik tor dhâddhi angghuta Ḍèwan Perwakilan Rakyat Inḍonèsia fraksi PDI-Perjuangan prioḍe 2019-2024.Rengga Sancaya. "Mengintip Krisdayanti di Ruang Kerjanya". Detik. 2021-05-07. Aksès 2025-12-31.

Mènangka dhâddhi sala sèttong penyanyè binè' ḍâlem inḍustri musik Inḍonèsia, Kris Dayanti ampon ngennèng sejumla penghargaan. Salèrana ènobataghi mènangka sala sèttong ḍâri "10 Artis Asia Palèng Rajâ" sareng Channel V è taon 2005. È bâkto pergelaran Anugrah Planèt Musik 2007 è Singapura, salèrana dhâddhi orèng binè' ḍâri Inḍonèsia sè lu-ghâllu narèma "Anugrah Khas" kalabân pencapaian karèrra è ḍâlem inḍustri musik. Kris Dayanti jhughân tamaso' sala sèttong ḍâri"99 Orèng Binè' Asua sè Apangaro è Inḍonèsia " vèrsi majalah Globe Asia èḍisi Oktober 2007 tor "50 Penyanyè Inḍonèsia Palèng Bhâgus Salanjhângnga Massa' vèrsi majalah Rolling Stone èḍisi Ḍèsèmber 2010.

 Sombher